29.11.2007 Jurnalul Oficial al Uniunii Europene L 311/35 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 19 noiembrie 2007 privind acceptarea, în numele Comunității Europene, a Protocolului de modificare a Acordului TRIPS, încheiat la Geneva la 6 decembrie 2005 (2007/768/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133 alineatul (5), coroborat cu articolul 300 alineatul (2) primul paragraf prima teză și cu articolul 300 alineatul (3) al doilea paragraf, având în vedere propunerea Comisiei, având în vedere avizul conform al Parlamentului European ()), întrucât: La 14 noiembrie 2001, la Doha, A patra sesiune a Confe- rinței Ministeriale a Organizaţiei Mondiale a Comerţului (denumită în continuare „OMC”) a adoptat Declaraţia cu privire la Acordul TRIPS şși la sănătatea publică [doc. OMC WT/MIN(01)/DEC/2]. Alineatul (6) al declarației susmenționate a dispus identi- ficarea de către Consiliul TRIPS a unei soluţii rapide pentru dificultățile pe care le-ar putea întâmpina membrii OMC, care dispun de capacități insuficiente de fabricație în sectorul farmaceutic sau care nu dispun deloc de astfel de capacități, în recurgerea în mod eficace la mecanismul de licenţe obligatorii în temeiul Acordului privind aspectele legate de comerț ale drep- turilor de proprietate intelectuală (denumit în continuare „Acordul TRIPS”). () Avizul conform din 24 octombrie 2007 (nepublicat încă în Jurnalul Oficial). (3) La 30 august 2003, Consiliul general al OMC a adoptat o decizie temporară privind punerea în aplicare a alineatului (6) al Declaraţiei cu privire la Acordul TRIPS şi la sănătatea publică. Alineatul (11) al deciziei menționate prevede că respectiva decizie, inclusiv derogările acordate prin aceasta, urmează să își înceteze efectele pentru fiecare membru la data intrării în vigoare pentru acel membru a unui amendament la Acordul TRIPS care înlocuieşte dispozițiile deciziei respective. La 6 decembrie 2005, pentru a transforma decizia din 30 august 2003 într-un amendament la Acordul TRIPS, Consiliul general al OMC a adoptat un Protocol de modi- ficare a Acordului TRIPS şi l-a înaintat membrilor OMC spre acceptare. Alineatul (3) al protocolului prevede că protocolul urmează să fie deschis spre acceptare de către membri până la 1 decembrie 2007 sau până la o altă dată ulte- rioară care poate fi stabilită de conferința ministerială. Comisia a participat la negocierea protocolului, în numele Comunității. În conformitate cu articolul 133 alineatul (5) din tratat, Comunitatea este competentă să încheie acorduri în domeniul aspectelor legate de comerț ale drepturilor de proprietate intelectuală.